**KLAIPĖDOS MIESTO DAUGIABUČIŲ GYVENAMŲJŲ NAMŲ SAVININKŲ BENDRIJŲ VALDYMO ORGANŲ VEIKLOS PRIEŽIŪROS IR KONTROLĖS ATASKAITA**

**UŽ 2014 METUS**

I. Vadovaujantis Klaipėdos miesto savivaldybės administracijos direktoriaus 2014 m. sausio 9 d. įsakymu Nr. AD1- 112 patvirtintais Klaipėdos miesto daugiabučių gyvenamųjų namų ir kitos paskirties pastatų savininkų bendrijų (toliau – bendrija) valdymo organų veiklos priežiūros ir kontrolės tvarkos aprašu atlikta:

1. Planinių DNSB valdymo organų veiklos patikrinimų- **12:**

DNSB „Rumpiškės“; DNSB „Bandužiai“; DNSB „Ąžuolija“; DNSB „Puntukas“;DNSB „Selenos šviesa“; DNSB „Vaiva“; DNSB „Lauksodis“; DNSB „Mėlynas namas“; DNSB „Upė“; DNSB „Gulbė“; DNSB „Vaizdas“; DNSB „Rifas“

2. Neplaninių DNSB valdymo organų veiklos patikrinimų- **1**:

DNSB „Rumpiškės“- pagal Klaipėdos miesto savivaldybės Visuomeninės administracinių ginčų komisijos sprendimą.

***Dažniausiai pasitaikantys pažeidimai***:

1. Nesudaryti bendrojo naudojimo objektų aprašai.

2. Neatlikti revizijos komisijos bendrijos ūkinės finansinės veiklos ir finansinių ataskaitų patikrinimai.

3. Neparengti pastatų bendrojo naudojimo objektų atnaujinimo metiniai ir ilgalaikiai planų projektai.

4. Neparengtos bendrijos metinių pajamų ir išlaidų sąmatos.

II. Vykdant einamąją DNSB valdymo organų veiklos priežiūrą ir kontrolę tikrinta ar bendrijų administravimas vykdomas laikantis Lietuvos Respublikos Daugiabučių gyvenamųjų namų ir kitos paskirties pastatų savininkų bendrijų įstatymo (toliau- Įstatymas) reikalavimų, įsigaliojusių 2012 m. liepos 1 d.

*Pagal VĮ Registro centro Juridinių asmenų registrą, atnaujinant duomenis, tikrintos daugiabučių gyvenamųjų savininkų bendrijos bei garažų savininkų bendrijos:*

1. Iš Klaipėdos mieste įsteigtų 359 daugiabučių gyvenamųjų savininkų bendrijų patikrintos **209** bendrijos.

Nustatyta:

a) 161 DNSB pirmininkai, nevykdė Įstatymo reikalavimo suderinti bendrijos įstatus su šio įstatymo nuostatomis.

Tai reiškia, kad bendrijos administravimas buvo vykdomas nesilaikant Įstatymo reikalavimų.

b) 139 pirmininkams buvo pasibaigusi kadencija.

Visi tikrinti DNSB pirmininkai buvo raštu įspėti dėl netinkamo Daugiabučių gyvenamųjų namų ir kitos paskirties pastatų savininkų bendrijų įstatymo reikalavimų vykdymo.

Iš jų:

a) 104 pažeidimus pašalino;

b) 57 perduoti Viešosios tvarkos skyriui dėl administracinių teisės pažeidimų protokolų surašymo ir nuobaudų taikymo.

Pagal Viešosios tvarkos skyriaus duomenis 32 DNSB pirmininkams surašyti administracinių teisės pažeidimų protokolai.

Dėl 25 dar yra vykdoma administracinių teisės pažeidimų bylų teisena.

2. Pagal Juridinių asmenų registrą sudarytas/atnaujintas 60-ies garažų savininkų bendrijų sąrašas.